Bi ha una estructura cheolochica intresant. Un plego anticlinal tien un flanco con estratos quasi verticals. L'augua cuela por ixos estratos dica fonduras prou grans fendo que se caliente por o gradient cheotermico. Dimpues de calentar-se puya, fendo as famosas fuents termals. Manimenos ista teoría no ye a más acertada y  a sociedat scientifica hue en acepta una atra como a más acertada, as auguas termals dimanarían d'altas profundidatz baixo a branca castellana d'o Sistema Iberico, y atravesando a Cuenca d'Almazán u Cuenca d'Alfama d'Aragón, aproveitaría ixos estratos verticals de calsinera permeables ta puyar enta la superficie.